Kohilas tõi õppus kokku üpris suure seltskonna. Õppusel osalesid valla kriisikomisjoni liikmed ja osaliselt allasutuste juhid. Foto: Merle Beljäev
#000000
17. jaanuari ennelõunal osalesid kõik Eesti omavalitsused Päästeameti korraldatud suurõppusel. „Hästi intensiivne oli,” ütles Rapla vallavanem Gert Villard. Suures plaanis tuli omavalitsustel lahendada olukord, kus Venemaa lülitab Eesti oma elektrivõrgust välja. Eestis tekib elektridefitsiit ning pideva elektrivarustuse saab tagada vaid I kategooria hoonetele (haiglad jms). Ülejäänud tarbijatele antakse elektrit 4 tunni kaupa ja sedagi ebaregulaarselt.
Elektrikatkestuste tõttu hakkab tekkima probleeme igapäevases elukorralduses – kaovad side, vesi ja kanalisatsioon, sularaha ja vedelkütust ei saa kätte. Seejuures on stsenaariumi järgi õues külma kuni –15 kraadi. „Kogu aeg keerati olukorda hullemaks,” kommenteeris Villard.
#000002